
MD–4201, or. ŞtefanVodă, str. Libertăţii, nr. 1, tel. (242) 226-50, tel/fax (242) 234-10, 
e-mail: consiliul.raional-stefan-voda@apl.gov.md, web: www.stefan-voda.md
                                                      DECIZIE nr. 5/                                             PROIECT



Cu privire la rezoluțiunea Contractelor 
de comodat 


Aferent Demersului Direcției Generale Educație Nr. 01-31/316 din 19.10.2026;
în scopul executării Deciziei Consiliului raional Ștefan Vodă nr. 3/2 din 19 iunie 2026, Cu privire la lichidarea filialei Marianca de Jos din cadrul IPLT „Stefan Vodă”; Deciziei Consiliului raional Ștefan Vodă nr. 3/3 din 19 iunie 2026 Cu privire la lichidarea filialei Viişoara din cadrul IP Gimnaziul „Grigore Vieru” com. Purcari; Deciziei Consiliului raional Ștefan Vodă nr. 3/4 din 19 iunie 2026 Cu privire la lichidarea filialei Răscăieții Noi din cadrul IP „Gimnaziul Răscăieți” și Deciziei Consiliului raional Ștefan Vodă nr. 3/5 din 19 iunie 2026 Cu privire la lichidarea filialei Semionovca din cadrul IP Gimnaziul rus „Dimitrie Cantemir”, or. Ştefan Vodă;
în conformitate cu prevederile art. 1241 din Codul civil al Republicii Moldova nr. 1107/2002, art. 3, 4 și 11 din Legea nr. 523/1999 cu privire la proprietatea publică a unităților administrativ-teritoriale, art. 9 alin. (1) și alin. (2) lit. h) din Legea nr. 121/2007 privind administrarea și deetatizarea proprietății publice,
în baza prevederilor art. 43 alin. (1) lit. d), art. 46, art. 53 alin. (1) lit. a¹) și g) din Legea nr. 436/2006 privind administrația publică locală, Consiliul raional Ștefan Vodă DECIDE:

1. Se aprobă rezoluțiunea contractelor de comodat încheiate cu autoritățile administrației publice locale din satele Marianca de Jos, Răscăieți, Semionovca și Viișoara, aferente bunurilor utilizate de instituțiile de învățământ lichidate, după cum urmează:
1.1. Contractul de comodat nr. 3 din 31.12.2012, încheiat între Primăria satului Marianca de Jos și Consiliul raional Ștefan Vodă;
1.2. Contractul de comodat nr. 10 din 16.01.2013, încheiat între Primăria satului Răscăieți și Direcția Generală Educație Ștefan Vodă;
1.3. Contractul de comodat nr. 1 din 31.12.2012, încheiat între Primăria satului Semionovca și Direcția Generală Educație Ștefan Vodă;
1.4. Contractul de comodat nr. 2 din 02.01.2013, încheiat între Primăria com.Purcari și Consiliul raional Ștefan Vodă.
2. Se împuternicește președintele raionului Ștefan Vodă și șeful Direcției Generale Educație Ștefan Vodă, să întreprindă, în limitele competențelor legale, măsurile necesare pentru inițierea și finalizarea procedurilor de rezoluțiune a contractelor de comodat menționate la pct. 1 din prezenta decizie, cu respectarea prevederilor legale și a clauzelor contractuale.
3. Controlul executării prezentei decizii se atribuie doamnei Olga LUCHIAN, președintele raionului.
4. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.
5. Prezenta decizie se plasează în Registrul de stat al actelor locale (actelocale.gov.md), se publică pe pagina web a Consiliului raional Ștefan Vodă (www.stefan-voda.md) și se aduce la cunoştinţa Președintelui raionului Ștefan Vodă, entităților / persoanelor relevante.

